جمهور باشلیغی رجب طیب ایردوغان:
"ملت اوله راق اینگ کتته ایشانچیمیز بولمیش بیرلیگیمیز، بیردملیگیمیز و قرداشلیگیمیز بیلن بویوک و کوچلی تورکیه دعوامیزنی عملگه آشیریش اوچون کوره شه میز" دیدی.
جمهور باشلیغی ایردوغان 29 اوکتبر جمهوریت بیره می مناسبتی بیلن بیر ویدیو پیامی ترقه تدی.
"یورت ایچیده و چیت ایلده حیات کیچیره یاتگن وطنداشلریمیز بیلن شرفلی تاریخیمیزنینگ آلتین حلقه لریدن بیرته سی بولمیش بو غرورلی کونیمیزده بیز بیلن باهم کوره یاتگن برچه دوستلریمزنی 29 اوکتبر جمهوریت بیره می مناسبتی بیلن قوتله یمن. جانلرینی فدا قیلیب بو وطن نی بیزگه ارمغان قیلگن عزیز شهیدلریمیزگه الله تعلی دن مغفرت تیله یمن. خوددی شو مقدس دعوا اوچون کوره شر ایکن غازیلیک شرفی گه ایریشگن غازیلریمیزگه اوزیم، اولکم و ملتیم تامانیدن منتدارچیلیک بیلدیره من" دیب افاده ایتدی.
جمهوریت ایتیب اعلان ایتیلیشی نینگ 98 – ییل لیگیده جمهوریت نینگ قوروچیسی غازی مصطفی کمال آتاتورک بیلن اونینگ قهرمان قوراللی اورتاقلرینی منتدارچیلیک بیلن یاد ایتگن ایردوغان شولرنی ایتدی:
جمهوریتیمیزنینگ 100 – ییل لیگی (2023) یقین بولدی. هیچ بیر کوچ و هیچ بیر کیرلی سناریونینگ، تورکیه نی کوچسیزلشتیرماقچی بولگن هیچ بیر شوم هجوم نینگ بیزنینگ یولیمیزگه توسیق بولیشی گه رخصت بیرمه یمیز. ملت اوله راق اینگ کتته ایشانچیمیز بولمیش بیرلیگیمیز، بیردملیگیمیز و قرداشلیگیمیز بیلن بویوک و کوچلی تورکیه دعوامیزنی عملگه آشیریش اوچون کوره شه میز. آلیب باراتگن بو مقدس کوره شده ملی کوره ش نی ظفر سری آلیب بارگن، جمهوریتیمیزنی تیکله گن پولادی اراده سونگگی 98 ییلدن بیری بولگندیک بوگوندن کیین هم رهنمامیز بولیش گه دوام ایته دی" دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
